stanford-oval/wikipedia huggingface dataset:
Kauko Hänninen
Kansainväliselle huipulle

Vuodeksi 1955 Wärtsilän Soutajien miehet kokosivat nelosen ja ryhtyivät harjoittelemaan vakavasti kansainväliselle huipulle tähdäten. Gentin EM-kisoissa Hänninen, Reino Poutanen, Eero Lehtovirta ja Jorma Salonen saavuttivat perämiehettömässä nelosessa pronssia, ja kaksi tuntia myöhemmin joukkue perämies Rolf Tuomisella vahvistettuna saavutti toisen pronssin. Vuonna 1956 Bledin EM-kisoissa Hänninen ja Poutanen soutivat samassa venekunnassa valkeakoskelaisten Veli Lehtelän, Toimi Pitkäsen ja perämies Matti Niemen kanssa, ja vaikka he eivät olleet ehtineet juurikaan harjoitella yhdessä, voittivat he nelosessa Euroopan mestaruuden, joka oli Suomen soutajille kaikkien aikojen ensimmäinen. Tämä varmisti sen, että Suomi lähetti soutajia myös marras-joulukuussa järjestettäviin Melbournen olympialaisiin.
EM-kultaa voittanut joukkue valittiin Melbourneen, mutta venettä he eivät saaneet mukaansa vaan joutuivat tyytymään paikan päällä hankittuun vanhaan veneeseen, joka oli tehty suomalaisia rotevammille soutajille. Keräilyerässä Suomi pudotti jatkosta Brasilian joukkueen ja sai kymmenisen minuuttia ennen loppukilpailun alkua näiden veneen lainaksi käyttöönsä. Suomalaiset saavuttivat kilpailussa pronssia hävittyään Italialle 11,5 sekuntia ja kesän aikana selvästi heikommaksi osoittautuneelle Ruotsille 8,5 sekuntia.
Hänninen osallistui kaikkiaan neljiin olympialaisiin. Roomassa 1960 hän kilpaili nelosessa Reino Poutasen, Väinö Huhtalan, Matti Maisalan ja perämies Reijo Sundénin kanssa. He jäivät neljänneksi välierässään, josta kolme parasta pääsi loppukilpailuun. Tokiossa 1964 Hänninen, Mauno Maisala, Pekka Sylvander, Teppo Kesäläinen ja perämies Ismo Kanerva karsiutuivat keräilyerissä. Menestymismahdollisuuksien kariutumiseen vaikutti Sylvanderin sairastuminen.
Méxicon 1968 olympialaisiin Hänninen, Pekka Sylvander, Leif Andersson ja Leo Ahonen tähtäsivät aluksi nelosessa, mutta kaksi viimeksi mainittua halusi yrittää kaksikossa ja voittikin kokeneemman kaksikon kahdesti. Kun Hänninen ja Sylvander kuitenkin selviytyivät Amsterdamin kansainvälisissä kilpailussa loppukilpailuun, valittiin heidät Suomen edustajaksi Méxicon kisoihin. Siellä tie päättyi keräilyeriin.
Vuodesta 1965 lähtien Kauko Hänninen edusti Nesteen Soutajia. Suomen mestaruuksia hän voitti 23 kappaletta vuosina 1954–1967. Hän asui Ruotsissa vuodesta 1969 vuoteen 1989.
Saavutuksia

Olympiapronssia Melbournessa 1956 (perämiehellinen nelonen)
EM-kultaa Bledissä 1956 (perämiehellinen nelonen)
EM-pronssia Gentissä 1955 (perämiehellinen nelonen ja perämiehetön nelonen)
SM-kultaa kahdeksikossa 1955, 1957, 1959, 1960, 1961, 1962, 1964, 1965, 1966
SM-kultaa perämiehellisessä nelosessa 1955, 1958, 1959, 1960, 1963, 1964, 1965
SM-kultaa perämiehettömässä nelosessa 1955, 1956, 1965
SM-kultaa perämiehellisessä kaksikossa 1966
SM-kultaa perämiehettömässä kaksikossa 1954, 1966
SM-kultaa pariairokaksikossa 1967
Aiheesta muualla

Kauko Hännisen muistokirjoitus Helsingin Sanomissa
RN Cristoforo Colombo (1892)

| RN Cristoforo Colombo |
| --- | --- |

Aluksen vaiheet
Rakentaja:  Venetsian laivastontelakka
Kölinlasku:  1. syyskuuta 1890
Laskettu vesille:  24. syyskuuta 1892
Palveluskäyttöön:  16. lokakuuta 1894
Poistui palveluskäytöstä:  10. maaliskuuta 1907
Tekniset tiedot
Uppouma:  2 713 t
Pituus:  76,40 m
Leveys:  11,30 m
Syväys:  5,69 m
Koneteho:  2 321 ihp
Nopeus:  13 solmua
Miehistöä:  238
Aseistus
Aseistus:  8 × 4,7"/40 tykkiä 2 × 75 mm/24 tykkiä
RN Cristoforo Colombo (ital. Regia Nave Cristoforo Colombo) oli Italian kuninkaallisen laivaston vuonna 1892 vesillelaskettu teräsrunkoinen parkkitakiloitu korvetti.
Valmistus

Benedetto Brinin suunnittelema alus, joka oli teräsrunkoinen toisinto edeltäneestä saman nimisestä puurunkoisesta aluksesta, tilattiin Venetsian laivastontelakalta ja sen köli laskettiin 1. syyskuuta 1890. Alus laskettiin vesille 24. syyskuuta 1892 ja se otettiin palvelukseen 16. lokakuuta 1894.
Palvelus

Aluksen aseistusta vähennettiin palveluksen lopulla kuuteen 4,7 tuuman tykkiin. Se poistettiin palveluksesta 10. maaliskuuta 1907.
Härkäahvenet

| Härkäahvenet |
| --- | --- |
 Cottoperca gobio
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Jääkalamaiset Notothenioidei
Heimo::  Kongolit  Bovichtidae  Gill, 1893
Suvut
 Bovichtus  Cottoperca  Halaphritis  (Pseudaphritis, katso teksti) 
Katso myös
   Härkäahvenet Wikispeciesissä   Härkäahvenet Commonsissa 
Infobox OKVirheellinen NIMI-arvo: 
Härkäahvenet (Bovichtidae, joskus myös Bovichthyidae), aiemmin kongolit, on ahvenkaloihin kuuluva kalaheimo. Heimon lajit elävät Etelä-Amerikan ja Australian ja Uuden-Seelannin ympäristössä.
Taksonomia

Härkäahventen heimoon kuuluu lähteestä riippuen yleensä kolme sukua ja noin 11 lajia. Molekyylifylogeneettisten tutkimusten mukaan heimo on parafyleettinen ja eräät lähteet, kuten ITIS katovat, että kongoli (Pseudaphritis urvillii) kuuluu jääahventen (Nototheniidae) heimoon.
Anatomia

Härkäahvenet ovat kooltaan 10–40 cm pitkiä. Ruumiinrakenteeltaan heimo on Notothenioidei-alalahkon heimoista alkeellisin. Ruumis on usein pitkulainen ja litteähkö. Selkäeviä lajeilla on kaksi, joista ensimmäinen on piikikäs. Kalat voivat työntää leukojaan eteenpäin. Härkäahvenilla on yksi kylkiviiva, kun muilla saman alaheimon lajeilla niitä on useampia.
Levinneisyys

Härkäahvenlajit elävät eteläisellä pallonpuoliskolla suolaisissa ja murtovesissä Etelä-Amerikan, Australian ja Uuden-Seelannin merialueilla. Kongoli elää myös Australian ja Tasmanian makeissa vesissä.
Jyrki Härkönen

| Jyrki Härkönen> Henkilötiedot |
| --- | --- |
Syntynyt: 1961
Kansalaisuus:  suomalainen
Ammatti:  toimittaja
Siviilisääty:  naimisissa
Aiheesta muualla
Kotisivu
Jyrki Härkönen (s. 1961) on suomalainen toimittaja ja toiminut Suomen ortodoksisen kirkon arkkipiispa Leon teologisena sihteerinä. 1990-luvulla Härkönen on koulutukseltaan teologian maisteri ja on toiminut Uudenmaan ortodoksien lehden Ortodoksiviestin päätoimittajana.
Ura

Härkönen on opiskellut ja työskennellyt Ranskassa ja Venäjällä. Hän on suorittanut teologian maisterin tutkinnon (maitre en théologie) Pyhän Sergein instituutissa Pariisissa ja kanttorin tutkinnon Suomen ortodoksisessa pappisseminaarissa. Hän omistaa uutistoimisto Logosmedian. Härkönen on myös ollut Suomen ortodoksisen kirkon ulkomaanapujärjestön Ortaidin projektipäällikkönä.
Suomen ortodoksisen kirkon piispainkokous asetti Härkösen lokakuussa 2020 puolen vuoden toimituskieltoon Konstantinopolissa pidetyssä piispainkokouksessa. Moskovan patriarkaatti asettui Härkösen puolelle ja käytti tapausta propagandavälineenään. Härkönen oli arvostellut arkkipiispaa blogissaan ja antanut ymmärtää tämän olevan kyvytön hoitamaan virkaansa eikä enää kunnioitettu, terve eikä "Jumalan sanaa oikein opettava".
Teokset

Härkönen, Jyrki: Ortodoksinen etiikka ja dogmatiikka. Eettisen ajattelun ja opillisen perinnön rikkautta ortodoksisessa kirkossa.  Kuopio:  Ortodoksisen kirjallisuuden julkaisuneuvosto, 2007.  ISBN 978-952-5652-23-9
Kärkkäinen, Tapani & Härkönen, Jyrki (toim.): LogosMedia. Uutisvuosi 2002.  Helsinki:  LogosMedia, 2003.  ISBN 952-5487-00-8
Härkönen, Jyrki & Takala, Vesa: Konstantinopoli. Kaupunki ennen Istanbulia.  (Valokuvat: Vesa Takala)  Helsinki:  Kirjapaja, 2015.  ISBN 978-952-288-202-8
Aiheesta muualla

Kotisivut (Arkistoitu – Internet Archive).
Metropoliitta Ambrosiuksen kirjoitus Härkösen kirjasta (Arkistoitu – Internet Archive). Ortodoksiviesti 8/2007.
Cuatro Torres Business Area

Torre Caja Madrid, Torre Sacyr Vallehermoso, Torre de Cristal ja Torre Espacio huhtikuussa 2009.
Cuatro Torres Business Area on vuonna 2008 valmistunut yrityspuisto Espanjan pääkaupungissa Madridissa. Se sijaitsee Fuencarral- El Pardon alueella ja Paseo de la Castellanan varrella, joka on yksi Madridin pääkaduista. Paikalla sijaitsi aiemmin jalkapalloseura Real Madridin harjoituskeskus, Ciudad Deportiva.
Alueelle rakennettiin neljä pilvenpiirtäjää nimeltään Torre Caja Madrid, Torre de Cristal, Torre Sacyr Vallehermoso ja Torre Espacio, jotka ovat Madridin ja koko Espanjan korkeimmat. Korkein rakennuksista, Torre Repsol, kohoaa 250 metriin. Rakennusten korkeudesta johtuen Barajasin lentoasema joutui muuttamaan hätälaskeutumisreittejään.
Alun perin Cuatro Torres Business Arean paikalle oli tarkoitus rakentaa auditorio tai areena, mutta suunnitelmasta luovuttiin myöhemmin. Rakennukselle kaavailtiin nimeä Madrid Arena, joka on nykyisin vuonna 2003 Casa de Campoon avatun monitoimiareenan käytössä.
Aiheesta muualla

Wikimedia Commonsissa on kuvia tai muita tiedostoja aiheesta .
Cuatro Torres Business Area Emporiksen sivustolla
Cuatro Torres Business Area PERI:n sivustolla (Arkistoitu – Internet Archive)
Grzegorz Cybulski

| Mitalit> Maa:   Puola.Miesten yleisurheilu.Sisäratojen EM-kilpailut  | Mitalit> Maa:   Puola.Miesten yleisurheilu.Sisäratojen EM-kilpailut  | Mitalit> Maa:   Puola.Miesten yleisurheilu.Sisäratojen EM-kilpailut  | Maa:   Puola> Miesten yleisurheilu. |
| --- | --- | --- | --- |
|  Pronssia | Rotterdam 1973 | pituushyppy |  |
| Universiadit  | Universiadit  | Universiadit  |  |
|  Hopeaa | Sofia 1977 |  pituushyppy |  |
Grzegorz Cybulski (s. 23. marraskuuta 1951) on entinen puolalainen yleisurheilija, jonka päälaji oli pituushyppy.
Cybulski sijoittui Prahan EM-kilpailuissa 1978 pituushypyssä neljänneksi tuloksella 796 cm. Hän hävisi pronssimitalisti Vladimir Tsepeleville viisi senttimetriä.
Sisäratojen EM-kilpailuissa Cybulski saavutti pronssia Rotterdamissa 1973 tuloksella 781 cm.
Laura Cutina

| Mitalit | Mitalit | Mitalit |  |
| --- | --- | --- | --- |
|  Laura Cutina |  Laura Cutina |  Laura Cutina |  |
Maa:   Romania
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1984 | joukkuekilpailu |  |
Laura Cutina (s. 13. syyskuuta 1968 Bukarest) on entinen romanialainen telinevoimistelija ja olympiavoittaja.
Cutina voitti 15-vuotiaana Los Angelesin 1984 olympialaisten telinevoimistelussa kultaa joukkuekilpailussa. Aiemmin Romania ei ollut voimistelun joukkuekilpailua olympialaisissa voittanut. Eroa Yhdysvaltain joukkueeseen jäi tasan yksi piste. Henkilökohtaisessa moniottelussa Cutina sijoittui viidenneksi 78,300 pisteellä ja permannolla kahdeksanneksi 19,150 pisteellä.
Henkilökohtaisia MM- ja EM-mitaleja Cutina ei urallaan voittanut.
Nelson Cuevas

| Henkilötiedot |
| --- | --- | --- |
Koko nimi: Nelson Rafael Cuevas Amarilla
Syntymäaika: 10. tammikuuta 1980
Syntymäpaikka: Asunción, Paraguay
Pelipaikka: keskushyökkääjä
Pituus: 172 cm
Lempinimi: Pipino
Seurat
| Vuodet | Seura | O (M) |
| 1998 1998–2004 2003 2004 2005 2006– | Club Atlético Tembetary (PAR) River Plate (ARG) Shanghai Shenhua (CHN) Club América CF Pachuca Club América |  |
Maajoukkue
| 1999–2007 | Paraguay | 42 (6) |
Nelson Rafael Cuevas Amarilla (s. 10. tammikuuta 1980 Asunción) on paraguaylainen jalkapalloilija, pelipaikaltaan keskushyökkääjä. Hän edusti ammattilaisurallaan toistakymmentä eri seuraa, pisimpään argentiinalaista River Platea vuosina 1998–2004.
Cuevasin ura alkoi Paraguayn aladivisioonissa Club Atlético Tembetaryssa, josta hän siirtyi Argentiinan mahtiseuraan River Plateen vuonna 1998. Vuonna 2004 hyökkääjä siirtyi Meksikon pääsarjan Club Américaan. Hänet lainattiin Pachucalle, jossa hän voitti mestaruuden 2006. Tämän jälkeen Cuevas palasi Club Américaan.
Vuoden 2002 MM-kilpailuissa Cuevas edusti Paraguayn maajoukkuetta ja oli ratkaisemassa maalleen paikkaa pudotuspeleihin tekemällä kaksi maalia toisen puoliajan lopulla alkulohkon viimeisessä ottelussa Sloveniaa vastaan. Paraguay (maaliero 6–6) meni jatkoon Etelä-Afrikan (maaliero 5–5) jäädessä alkulohkoon. Cuevas oli mukana myös Saksan MM-kisoissa 2006, joissa hän teki yhden maalin alkulohkon viimeisessä ottelussa Trinidad ja Tobagoa vastaan. Kaikkiaan hän pelasi 42 maaottelua ja teki niissä kuusi maalia vuosina 1999–2007.
Muuta

Cuevas on innokas musiikin harrastaja.
Häntä koipien välissä

| Häntä koipien välissä Leevi and the Leavings |
| --- | --- | --- |

Studioalbumin tiedot
 Julkaistu: 1988
 Tyylilaji: suomirock
 Levy-yhtiö: Pyramid
Listasijoitukset
  2. (36-37/1988)
Leevi and the Leavingsin muut julkaisut
| Perjantai 14. päivä 1986 | Häntä koipien välissä 1988 | Musiikkiluokka 1989 |
Häntä koipien välissä on Leevi and the Leavings -yhtyeen kuudes studioalbumi. Se julkaistiin vuonna 1988. Levy on yhtyeen myydyin 50 905 kappaleella, jos kokoelmat jätetään pois laskusta, ja se palkittiin platinalevyllä vuonna 1991. Sen tunnetuimpia kappaleita ovat ”Teuvo, maanteiden kuningas”, ”Rin Tin Tin”, ”Sopivasti lihava” ja ”Elina, mitä mä teen?”.
Häntä koipien välissä valittiin 1001 albumia jotka jokaisen on kuultava edes kerran eläessään -kirjan suomalaisen painoksen 80 suomalaisen albumin joukkoon. Musiikkiverkkomedia NRGM:n artikkelissa Tommi Forsström kutsui levyä yhtyeen kulta-ajan ”kruununjalokiveksi”, ja sanoi, että levy ”voisi olla minkä tahansa vuosikymmeniä toimineen bändin hittikokoelma tai Suomen kansan virallinen ääniraita”. Levy pääsi myös Helsingin Sanomien ”Viisikymmentä vedenjakajaa suomirockin historiasta” -listalle. Jarkko Jokelaisen mukaan Gösta Sundqvistin arkirealistiset tarinat muistuttivat pahimman ”juppikauden” aikana suomalaisten juurista maaseudulla.
Kappaleet

Teuvo, maanteiden kuningas – 4.11
Sopivasti lihava – 3.40
Mäyrä – 2.58
Pimeä tie, mukavaa matkaa – 3.36
Äitisi vietteli minut – 3.59
Amalia – 3.14
Rin Tin Tin – 4.14
Mitä mä niillä teen? – 3.41
Ei mikään Robin Hood – 3.33
Elina, mitä mä teen? – 3.26
Kokoonpano

Gösta Sundqvist – laulu, kitara, huilu
Risto Paananen – taustalaulu, basso, kitara, kosketinsoittimet
Niklas Nylund – rummut
Juha Karastie – kitara, mandoliini, kosketinsoittimet
Kappaleet on säveltänyt, sanoittanut ja sovittanut Gösta Sundqvist.
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
Leevi and the Leavings
| --- | --- |
Studioalbumit:   Suuteleminen kielletty  Mies joka toi rock ’n’ rollin Suomeen  Kadonnut laakso  Raha ja rakkaus  Perjantai 14. päivä  Häntä koipien välissä  Musiikkiluokka  Varasteleva joulupukki  Raparperitaivas  Turkmenialainen tyttöystävä  Rakkauden planeetta  Käärmenäyttely  Kerran elämässä  Bulebule  Onnen avaimet  Hopeahääpäivä 
EP:t:   Jos taivaalta sataisi rahaa 12″  Joulutarinoita 12″  Pikku prinsessa 12″ 
Valikoidut singlet:   Mitä kuuluu, Marja-Leena? / Rakas Annika…  Sadan vuoden yksinäisyys  Nuoret miljonäärit  Muotitietoinen / Ei tytöt sitä tietää saa  Pojat tanssimaan / Onnelliset  Kyllikki / Jos taivaalta sataisi rahaa  Poika nimeltä Päivi / Hannu ja Kerttu  Kerro terveiset lapsille / Pohjois-Karjala (Skandinavia Mix)  Rin Tin Tin / Mäyrä  Teuvo, maanteiden kuningas / Pimeä tie, mukavaa matkaa  Sopivasti lihava / Pimeä tie, mukavaa matkaa  Amalia / Elina, mitä mä teen?  Isojen tyttöjen yö / Jos Helsinki on kaunis  Unelmia ja toimistohommia / Pihlajankukka  Raparperitaivas / Miranda  Jossain on kai vielä joulu / Elämä ikkunan takana  Tikapuut taivaaseen / Paskaa lapsille  Pohjoisen taivaan alla / Kuudentoista vuoden yhtäjaksoinen sade / Muurahaisen munat  Turkmenialainen tyttöystävä / Kyyhkynen ja kyykäärme  Vasara ja nauloja / Sunnuntaiksi San Fransiscoon  Itkisitkö onnesta? / Vakosamettihousuinen mies  Lähtölaskenta pieneen sydämeen / Tuhlaajapoika  Laura Jenna Elli Noora Aleksandra Camilla Jurvanen / Matkalla Motowniin  Ihan tavalliset tennissukat / Ihanasti sanottu 
Kokoelmat:   Leevi and the Leavings  Salaiset numerot  Unelmia ja toiveita  Menestyksen salaisuus  Leevi and the Leavings – Suomen parhaat  Lauluja rakastamisen vaikeudesta  20 suosikkia – Itkisitkö onnesta  Keskiviikko… 40 ensimmäistä hittiä  Torstai… 40 seuraavaa hittiä  Stereogramofoni – Sinkkuelämää vuosien varrelta  Keskeneräinen sinfonia  Matkamuistoja – kaikki singlet 1978–2003 
Videotallenteet:   Mediakomppania: Dokumentti Gösta Sundqvistista (1990) 
Kirjat:   Raparperitaivas  Cyrano ja hullu koira 
Muuta:   Diskografia  Luettelo kappaleista  Melkein vieraissa – Tribuutti Leevi and the Leavingsille
Hänen majesteettinsa salaisessa palveluksessa

| Hänen majesteettinsa salaisessa palveluksessa> On Her Majesty's Secret Service |
| --- | --- |
 Elokuvan juliste.
Ohjaaja:  Peter R. Hunt
Käsikirjoittaja:  Richard Maibaum Simon Raven
Perustuu:  Ian Flemingin romaaniin Hänen majesteettinsa salaisessa palvelussa
Tuottaja:  Harry Saltzman Albert R. Broccoli
Säveltäjä:  John Barry
Kuvaaja:  Michael Reed
Leikkaaja:  John Glen
Erikoistehosteet:  John Stears
Pääosat:  George Lazenby Diana Rigg Telly Savalas Bernard Lee Gabriele Ferzetti Ilse Steppat
Valmistustiedot
Valmistusmaa:  Yhdistynyt kuningaskunta
Tuotantoyhtiö:  United Artists Eon Productions
Levittäjä:  InterCom United Artists Netflix
Ensi-ilta:   18. joulukuuta 1969  19. joulukuuta 1969
Kesto:  140 minuuttia
Alkuperäiskieli:  englanti
Budjetti:  7 miljoonaa $
Tuotto:  82 miljoonaa $
Edeltäjä:  Elät vain kahdesti
Seuraaja:  Timantit ovat ikuisia
Aiheesta muualla
IMDb 
Elonet
AllMovie
Infobox OKNimi-testi OK: 
Hänen majesteettinsa salaisessa palveluksessa (engl. On Her Majesty's Secret Service) on Peter R. Huntin ohjaama James Bond -elokuva vuodelta 1969. Elokuva perustuu Ian Flemingin romaaniin Hänen majesteettinsa salaisessa palvelussa. Bond-sarjan kuudennessa osassa James Bondia esittää Sean Conneryn sijaan australialainen George Lazenby. Kuitenkin jo seuraavassa elokuvassa Timantit ovat ikuisia Connery palasi takaisin Bondin rooliin. Timothy Daltonin piti korvata Sean Connery James Bondina, mutta tämä kieltäytyi nuoreen ikäänsä (23 vuotta) vedotenlähde? ja teki Bond-debyyttinsä vasta 18 vuotta myöhemmin.
Juoni

MI6:n agentti James Bond (George Lazenby) jatkaa Spectre-rikollisjärjestön johtajan, Ernst Stavro Blofeldin (Telly Savalas), etsimistä. Bond estää erästä naista tekemästä itsemurhaa, mutta nainen pakenee. Bond kiinnostuu naisesta ja päättää seurata tätä. Hän saa selville, että rikollisten jahtaaman naisen nimi on Tracy, oikealta nimeltään Teresa di Vicenzo (Diana Rigg). Teresan isä osoittautuu Marc-Ange Dracoksi (Gabriele Ferzetti), joka on eurooppalaisen rikollisjärjestön johtaja. Draco suostuttelee agenttia naimaan Teresan, ja lupaa vastapalvelukseksi kertoa Bondille tämän vihollisen, Ernst Stavro Blofeldin, olinpaikan.
Blofeld on perustanut Sveitsin Alpeille klinikan, jossa on ainoastaan naispotilaita. Bond saa pian selville, että Blofeldin tarkoituksena on viruksen avulla tuhota maailman talous. Bondin henkilöllisyys paljastuu ja hänet vangitaan. Bond pakenee suksilla ja saa peräänsä Blofeldin apureineen. Bondin pako jatkuu alhaalla kylässä ja siellä hän kohtaa jälleen Teresan. Teresa on isänsä avulla saanut tietää Bondin olinpaikan. Bond ja Teresa ajavat läpi lumimyrskyn erääseen rakennukseen. James kosii Teresaa.
Seuraavana aamuna Blofeld apureineen saapuu kyseisen rakennuksen luo. Bond ja Teresa ovat jo lähteneet sieltä. Blofeld apureineen saa kaksikon kiinni rinteessä. Blofeld järjestää lumivyöryn ja Teresa joutuu SPECTRE:n vangiksi. Marc-Ange järjestää helikopterihyökkäyksen Blofeldin klinikalle, josta Teresa löytyy. Blofeld yrittää paeta kelkkarataa pitkin. Bond lähtee toisella kelkalla perään, mutta Blofeldin käsikranaatti heittää hänet radalta - hän kuitenkin selviää. Klinikka räjähtää ja Blofeldin apurit nitistetään.
Bond ja Teresa menevät naimisiin. Häissä ovat vieraina myös MI6:n johtaja M (Bernard Lee), osaston sihteeri neiti Moneypenny (Lois Maxwell) ja varusteasiantuntija Q (Desmond Llewelyn). Bondin häämatka ei mene suunnitelmien mukaan: autolla ohi ajava Blofeldin kätyri, Irma Bunt (Ilse Steppat), ampuu Bondin vaimon Teresan, joka kuolee välittömästi. Hänen hautakivessään lukee: "Teresa Bond, meillä on aikaa ikuisesti".
Tapahtumapaikat

Portugali
Piz Gloria, Saas-Fee ym., Sveitsi
Arvioita

Video-oppaassa vuodelta 1994 Bello Romano antoi elokuvalle kolme tähteä viidestä, mikä vastaa sanallista arviota ”hyvä”.
Aiheesta muualla

Elokuva MGM:n sivuilla (englanniksi)
Hänen majesteettinsa salaisessa palveluksessa Internet Movie Databasessa (englanniksi)
Hänen majesteettinsa salaisessa palveluksessa Elonet. (suomeksi)
György Cziffra

György Cziffra
György Cziffra (5. marraskuuta 1921 Budapest, Unkari – 5. tammikuuta 1994 Morsang-sur-Orge, Ranska) oli unkarilainen pianisti.
Hän tuli tunnetuksi kaikkialla Euroopassa muutettuaan Pariisiin vuonna 1956. Cziffra oli erikoistunut romanttiseen musiikkiin, jota hän soitti hyvin persoonallisesti.
Cziffra perusti vuonna 1966 klassisen musiikin festivaalin Festival de musique de La Chaise-Dieu. Festivaali järjestetään vuosittain La Chaise-Dieussa olevassa Saint-Robertin luostarikirkossa.
Cyprichromis

| Cyprichromis |
| --- | --- |
 Killiahven (Cyprichromis leptosoma)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Cyprichromis  Scheuermann, 1977
Katso myös
   Cyprichromis Wikispeciesissä   Cyprichromis Commonsissa 
Infobox OKNimi-testi OK: 
Cyprichromis on kirjoahventen (Cichlidae) heimoon kuuluva kalasuku. Siihen kuuluu viisi lajia, joita tavataan Afrikasta:
| --- | --- |
 Cyprichromis coloratus Takahashi & Hori, 2006  Cyprichromis leptosoma (Boulenger, 1898) – Killiahven  Cyprichromis microlepidotus (Poll, 1956) – Okrakilliahven :  Cyprichromis pavo Büscher, 1994 – Safiirikilliahven  Cyprichromis zonatus Takahashi, Hori & Nakaya, 2002
Cyprinodontoidei

| Cyprinodontoidei |
| --- | --- |
 Floridankilli (Jordanella floridae)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Alalahko::  Cyprinodontoidei  Dyer & Chernoff, 1996
Heimot
 Amerikankillit Fundulidae  Euroopankillit Valenciidae  Hammaskarpit Poeciliidae  Hammaskillit Cyprinodontidae  Nelisilmät Anablepidae  Toat Goodeidae  Ylänkökillit Profundulidae 
Katso myös
   Cyprinodontoidei Wikispeciesissä  
Infobox OKNimi-testi OK: 
Cyprinodontoidei on hammaskarppikalojen alalahko, johon kuuluu seitsemän heimoa:
Amerikankillit Fundulidae 43 lajia
Euroopankillit Valenciidae 2 lajia
Hammaskarpit Poeciliidae 293 lajia
Hammaskillit Cyprinodontidae 119 lajia
Nelisilmät Anablepidae 12 lajia
Toat Goodeidae 50 lajia
Ylänkökillit Profundulidae 7 lajia
Monet alalahkon lajit ovat suosittuja akvaariokaloja.